《挽袁安人徐氏》
宋代·何梦桂

政自伤悲叹纬嫠，可堪重赋柏舟诗。
鸠怜只影营巢瘁，乌喜孤雏返哺慈。
半世苦心生自媚，百年贞节死方知。
曼曼世路成孤愤，惭愧山前读墓碑。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。